ઇતિહાસકારો અનુસાર આસામ એ સંસ્કૃત શબ્દાવલિમાંથી આવેલું નામ છે, જેનો અર્થ છે જે સપાટ નથી એવી જમીન. કેટલાક લોકો એવું કહે છે કે સંસ્કૃત શબ્દ ‘અસ્મ’ અથવા ‘અસમા’ છે, તેનો અપભ્રંશ થયેલો આ શબ્દ હવે આસામ તરીકે પ્રચલિત છે. પ્રાચીન સમયમાં આસ્ત્રિક, મંગોલિયન, દ્રવિડ અને આર્યોની વસતી અહીં આવીને વસેલી છે. પ્રાચીન આસામ કામરૂપ તરીકે ઓળખાતું હતું. અહીંયાં મુખ્ય નદી બ્રહ્મપુત્રા છે. અહીંયાં કુદરતી પ્રકોપની સમસ્યા ઘણી મોટી છે. અતિ ભારે વરસાદ અને ભૂકંપ જેવી હોનારતોનો ભોગ આ રાજ્ય ઘણી વાર બને છે. ચા અને શણ તથા શેરડી અહીંયાંના મુખ્ય પાક છે.